Вёска Перавалока была да нядаўняга часу і ў Браслаўскім раёне. Праўда, у транспартных зносінах мела мясцовае значэнне. Хаты яе стаялі на ўсходняй ускраіне вялікага паўвострава паміж азёрамі Снуды і Струста. Каб хутчэй дабрацца з аднаго возера ў другое, сяляне перацягвалі волакам лодкі па нізкім і вузкім пясчаным перашыйку, што прыкметна скарачала адлегласць.